لويس بونابارت (فرنساوى: Louis Bonaparte) ، (مواليد 2 سبتمبر 1778 - 25 يوليه 1846) هو الاخ الأصغر لأمبراطور فرنسا نابوليون بونابارت ، اللى بقى ملك هولاندا من 1806 لحد 1810. لويس بونابارت هو ابو نابوليون التالت امبراطور فرنسا. كان عسكرى و جنرال فى الجيش الفرنساوى و بقى جنرال فى الجيش و هو عنده 25 سنة فى 1804. لويس بدا زى اخوه نابوليون و دخل المدرسة العسكرية و شارك مع اخوه فى الحملة الايطاليه و فى الحملة الفرنسيه على مصر ، بعد كده اترقى ، و ساعد اخوه فى الاطاحه بالدايركتورية الفرنسية فى 1797. بعد ما بقى نابوليون قنصل اول ، رتب لاخوه انه يتجوز أورتينس دى بوهارنيه ، بنت مراته جوزفين من جوزها الاول ، الجوازه اللى كان لويس و أورتينس مجبورين عليها. مقال اصلى :مملكة هولاندا بعد معركة اوسترليتز فى ديسمبر 1805 ، نابليون بدا يخطط انه يعمل مجموعة من الدول الدميه حولين الامبراطوريه الفرنسيه و حط مجموعة من اخواته ملوك عليها ، فى حالة هولاندا ، نابليون كان مش عاجبه محاولات الجمهوريه البتافيه ، اللى كانت دولة دمية الجمهوريه الفرنسيه الاولى عملتها فى النيديرلاند، الاستقلال و متبقاش تابعة لفرنسا ، فعشان يسيطر اكتر على النيديرلاند و اعلن اخوه ملك هولاندا فى 5 يونيه 1806.